Angus King
Angus Stanley King Jr. (født d. 31. marts 1944) er en amerikansk politiker, som har været senator for delstaten Maine siden 2013.

Angus King har været politisk løsgænger siden 1993, hvor at han forlod Demokraterne. Han sidder dog sammen med Demokraterne i Senatet, hvilke Senatets anden løsgænger, Bernie Sanders fra Vermont, også gør.

Baggrund 
King blev født i Alexandria, Virginia. Han flyttede fra Virginia til Maine kort efter han færdiggjorde sin uddannelse.

King har en uddannelse i jura fra University of Virginia School of Law.

Politiske karriere

Guvernør i Maine

Guvernørvalget i 1994 
I 1993 annoncerede King at han ville være kandidat til Guvernør i Maine. Dette var kort efter at King havde forladt Demokraterne.

King vandt et meget tæt valg, da han fik 35% af stemmerne, imens Demokraternes kandidat Joseph E. Brennan fik 34%. Republikaneren fik 23% og kandidaten fra det Grønne Parti fik 6%. Maines valglov kræver ikke en majoritet, men en pluralitet for at vinde, og King blev dermed valgt til guvernør.

Guvernørvalget i 1998 
King blev genvalgt i 1998, denne gang med 59% af stemmerne.

King var guvernør frem til Januar 2003, men kunne ikke søge genvalg da Maine kun tillader at side i to valgperioder.

Senatet

Senatvalget i 2012 
Efter næsten et årti udenfor politik, så vendte King tilbage, denne gang som kandidat til senatet, da den siddende senator Olympia Snow ikke ville søge genvalg. King vandt valget med 51% af stemmerne.

Kort efter valget annoncerede King at han ville 'caucus' med Demokraterne, altså side med dem i senatet og i kongresudvalg.

Senatvalget i 2018 
King blev genvalgt med 54% af stemmerne ved valget i 2018.

Kilder

Eksterne henvisninger 

 Angus King - Senate Website

Personer fra Virginia
Politikere fra USA
Guvernører i Maine
Medlemmer af Senatet i USA